stanford-oval/wikipedia huggingface dataset:
סנט אולבנס
היסטוריה > התקופה האנגלו-סקסונית

לאחר הנסיגה הרומית הפכה העיר למרכז השטח של שבט אנגלו-סקסי בשם Waeclingas‏.
כנסיית סנט אולבנס וההתנחלות האנגלו-סקסית המשויכת הוקמו על הגבעה מחוץ לעיר הרומית, שם סברו כי סנט אולבן נקבר. חפירה ארכאולוגית ב-1978, בהנהגתו של מרטין בידל, לא מצאה שרידים רומיים באתר מימי הביניים. בשלהי המאה השמינית היו התושבים הסקסונים של סנט אולבנס בקרבת מקום מודעים לשכן העתיק שלהם, שאותו הכירו בשם ורולמאצ'סטיר, או במושג "ההיברידי שלהם", "Vaeclingscæstir", היינו "מבצר אנשיי וקלה", אולי הייתה זאת מובלעת של דוברי השפה הבריטית שנשארה נפרדת באזור של שבטים סקסונים.
היסטוריה > ימי הביניים

העיר מימי הביניים גדלה על הגבעה ממזרח ל-Wæclingacaester, בה שכן המנזר הבנדיקטיני של סנט אולבנס שנוסדה על ידי אולסינוס (Ulsinus) בשנת 793. ישנם כמה ראיות לכך שהאתר המקורי היה גבוה יותר במעלה הגבעה מאשר הבניין הנוכחי, אשר נבנה בשנת 1077. המנזר של סנט אולבנס היה המנזר העיקרי של ימי הביניים באנגליה. ההיסטוריון מתיו פאריס גר במקום והטיוטה הראשונה של המגנה כרטה נכתבה שם. המקום הפך לכנסייה קהילתי לאחר פירוק המנזר הבנדיקטיני בשנת 1539 והפך לקתדרלה בשנת 1877.
בית הספר סנט אולבנס נוסד בשנת 948 לספירה. ההיסטוריון מתיו פריז התחנך שם, והוא בית הספר היחיד בעולם דובר האנגלית, בו התחנך אפיפיור (אדריאנוס הרביעי). מאז 1871, זהו בית ספר פרטי, שממוקם ממערב למנזר וכולל את השער של המנזר מהמאה ה-14. אחד מהבניינים היה בעבר בית חרושת לכובעים, עדות לפרק התעשייתי של העיר.
בין 1403 ל־1412 היה תומאס וולבי מעורב בבניית מגדל שעון בכיכר השוק. זהו מגדל הפעמונים היחיד מימי הביניים באנגליה. (הפעמון המקורי, שנקרא על שם המלאך גבריאל, משקלו היה טון). קול הפעמון הושמע בארבע לפנות בוקר עבור השקמה וב־8 או 9 בערב לשעת העוצר. בקומת הקרקע של המגדל הייתה חנות עד המאה ה-20. חדרי הקומה הראשונה והשנייה תוכננו כחדרי מגורים. החנות והקומה הראשונה היו מחוברים במדרגות ספירליות. עוד גרם מדרגות עולה לכל גובה המגדל ב-93 מדרגות צרות, וניתנת גישה לחדר מגורים, לשעון ולפעמון מבלי להפריע לדיירי החנות.
במסגרת מלחמות השושנים נערכו בעיר ובסביבתה שני קרבות; הקרב הראשון של סנט אולבנס התרחש ב-22 במאי 1455 בתוך העיר, והקרב השני ב־17 בפברואר 1461, צפונית לה.
שוק הרחוב של העיר, המתקיים בימי רביעי ושבת, נוסד במאה ה-10 על ידי האב אולסינוס, ראש מנזר סנט אולבנס.
היסטוריה > התקופה המודרנית

לפני המאה ה-20 סנט אולבנס הייתה עיירת שוק כפרית, אתר עלייה לרגל נוצרי, ותחנת הכרכרות הראשונה במסלול אל לונדון וממנה, כפי שמראים זאת תעודות מהפונדקים הרבים מאותה תקופה. העיירה בתקופה הוויקטוריאנית הייתה קטנה, והייתה בה בתעשייה דלה. אוכלוסייתה גדלה לאט יותר מאשר בלונדון, 8-9% לעשור בין 1801 ל-1861, לעומת 31% לעשור הצמיחה של לונדון באותה תקופה. הרכבת הגיעה מאוחר יחסית, בשנת 1858. בשנת 1869 הייתה התנגדות להרחבת גבולות העיר על ידי אציל מקומי ורבים מבני העיירה, אך הדבר לא עזר. העיירה חוותה התפשטות מהירה ובנייה גדולה בסוף המאה. בין השנים 1891–1901 גדלה אוכלוסיית העיירה ב-37%.
ב־1877, בתגובה לעתירה ציבורית, פרסמה המלכה ויקטוריה את הצו המלכותי השני, שהעניק מעמד של עיר לעיירה ומעמד של קתדרלה לכנסיית המנזר לשעבר. כמו כן באותה שנה הוגדר מחדש תחום השייכות מסביב לעיר שמקבל שירות על ידי הכנסייה כחלק מתחום אזור רוצ'סטר.
בשנים שבין מלחמות העולם, העיר הפכה למרכז לתעשיית האלקטרוניקה. בנוסף לכך בעיר ממוקמות מפעלים לייצור מוצרי חשמל ביתתים דוגמת מפעל של Franke.
בשנים שלאחר מלחמת העולם השנייה העיר התרחבה במהירות כחלק מתנועת האוכלוסייה מתוך לונדון, מספר תושביה בשנת 2011 היה כ-60 אלף נפש. העיר הפכה ליעד תיירותי פופולרי בסוף המאה ה-20.
חיי תרבות

בסנט אולבנס ישנם חיים תרבותיים משגשגים, עם קונצרטים קבועים והפקות תיאטרון שנערכים במקומות שונים כמו בכנסיות ובאולמות בעיר. בין השאר קיימות מקהלות אחדות, להקות תיאטרון ותזמורת סימפונית.
בעיר קיימים שני מוזיאונים: מוזיאון ורולאמיום, המספר את סיפור חיי היומיום של בריטניה בתקופה הרומית, באמצעות חפצים מן החפירות של העיר הרומית החשובה. השני הוא מוזיאון סנט אולבנס, אשר מתמקד בהיסטוריה של העיר ושל סנט אולבן. שמורת הטבע ואטרקרס (Watercress) השוכנת על גדות הנהר ור (Ver) ומנוהלת על ידי אגודת חיות הבר.
נופי העיר, בעיקר הכנסייה העצומה, הרחובות הצרים והציוריים, במרכז העיר מימי הביניים ומקומות נוספים, הם אתרי צילומים מבוקשים בסרטי קולנוע ובסדרות של הטלוויזיה הבריטית, בזכות ייחודם הנופי וההיסטורי וגם בשל קרבתם ללונדון.
בין תושבי העיר המפורסמים שחיו בעיר אפשר למנות את הפילוסוף פרנסיס בייקון (1561–1626), הפיזיקאי סטיבן הוקינג (1942–2018) גר בילדותו בעיר והבמאי סטנלי קובריק (1928–1999) התגורר בה בעשרים השנים האחרונות לחייו.
הקהילה היהודית

משפחות יהודיות התיישבו ועבדו בעיר החל מתחילת המאה ה-20, אך מוסדות הקהילה הוקמו רשמית רק בשנת 1933, עם טקסים שהתקיימו בבתי חברי הקהילה. במהלך מלחמת העולם השנייה גדלה הקהילה, כאשר משפחות נוספות מצאו בעיר מקלט מההבליץ בלונדון; בשנת 1942 גייסה הקהילה ההולכת וגדלה מספיק כסף לרכישת בית פרטי גדול שהוסב לבית כנסת וכן כבית לרב המכהן. בבית העירייה (כיום המוזיאון והגלריה של סנט אלבנס) נערכו תפילות בחגים, בהם היה קהל גדול יותר. בשנת 1948, הקהילה הפכה להיות מזוהה עם ארגון ק"ק כנסת ישראל, אך לא הייתה חברה מלאה ובחרה לשמור על עצמאותה עד 2011, אז הצביעו חברי הקהילה להיות חברים מלאים בארגון.
עם סיום המלחמה, הועלו תוכניות להקמת בית כנסת ייעודי. יותר מ-300 איש השתתפו בטקס הנחת אבן הפינה שלו, במרץ 1950, ובדיוק שנה לאחר מכן, נחנך בית הכנסת החדש, במקום הנוכחי שלו בדרך אוסוולד. בערך באותה תקופה התמזל מזלו של בית הכנסת לרכוש עבור הבניין החדש סט חלונות ויטראז' נאים; שניים מהם נדירים מאת האמן וחוקר העברית הנודע, דוד הילמן, ונמנים עם הקישוטים היקרים ביותר של בית הכנסת. במהלך העשורים הבאים, גודלה של הקהילה השתנה, כאשר חברים מבוגרים נפטרו או חזרו ללונדון, כשמספר חבריה הצטמצם עד כדי כך שלא יכלה עוד לפרנס רב. אף על פי כן, בשנות ה-80 של המאה ה-20, הודות לגל חדש של זוגות צעירים שעברו לאזור, הקהילה החלה לצמוח שוב, לאט אך בהתמדה. מנהגי הקהילה השתדלו להמשיך לקיים שירותים וחינוך יהודי. בשנת 1991, מאמציהם חוזקו על ידי מינוי של המורה יונתן גורסקי להוביל שיעורי יהדות. בשנת 2014 מונה לבית הכנסת רב במשרה מלאה, לאחר הפסקה של 50 שנה.
בשנת 1990 הוקם בית כנסת שני בעיר, "בית הכנסת המסורתי של סנט אולבנס" (St Albans Masorti Synagogue), ברוח היהדות הקונסרבטיבית, על ידי תושבים יהודים שביקשו להקים קהילה עם ערכים מודרניים יותר מבית הכנסת האורתודוקסי של "ק"ק כנסת ישראל". קהילה זו גדלה במהירות ויש בה כ-200 חברים.
תחבורה

שתי תחנות רכבת משרתות את העיר:
תחנת סנט אלבנס סיטי, אשר ממוקמת כ-800 מטר מזרחית למרכז העיר. היא שוכנת על הקו הראשי מידלנד וישי בה שירות של רכבת הפרוורים "תמזלינק", עם קישור רכבת תכוף ומהיר למרכז לונדון. השירות הפרווברי עוצר בכל התחנות במסלול למכרז לונדון, בעוד ששירותי האקספרס פועלים ללא עצירה עד תחנת הרכבת סנט פנקראס. רכבות נוסעות צפונה להרפנדן, לוטון, נמל התעופה לונדון לוטון ובדפורד.
תחנת מנזר סנט אלבנס, אשר ממוקמת קילומטר אחד דרומית-מערבית לתחנת סיטי. היא הקצה המזרחי של קו הרכבת המוביל לתחנת הרכבת צומת ווטפורד.
הערות שוליים

↑  Chisholm, Hugh, ed. (1911). "St Albans" . Encyclopædia Britannica. 23 (11th ed.). Cambridge University Press. p. 1012.
↑  "Medieval St. Albans". Retrieved 3 November 2013.
↑  Rosalind Niblett, Roman Hertfordshire, Wimborne: Dovecote Press, 1995
↑  John Wacher, 1976, The Towns of Roman Britain, p. 202, both for Tasciovanus and the Catuvellauni.
↑  "BBC - History - Boudicca"
↑  Martin Biddle, "Alban and the Anglo-Saxon Church", in Robert Runcie (ed), Cathedral and City: St Albans Ancient and Modern, Martyn Associates, 1977
↑  Constantius of Lyon; Trans. Vermaat, Robert. "The text of the Vita sancti Germani". vortigernstudies.org.uk. Retrieved 19 November 2014.
↑  Kenneth. S. Painter, "Recent discoveries in Britain", Publications de l'École française de Rome, 1989, Vol. 123, No. 1, pp. 2031–2071
↑  "Chapter House History – The Cathedral and Abbey Church of Saint Alban". Stalbanscathedral.org. Archived from the original on 13 November 2013. Retrieved 13 November 2013.
↑  Loyn, Anglo-Saxon England and the Norman Conquest, 2nd ed. 1991:11.
↑  St Albans Millenary Pageant Souvenir Programme, n.p, 1948
↑  History of Verulam and St. Alban's S. G. Shaw, 1815 pages 64–66. Accessed April 2011
↑  Asa Briggs, "The Victorian City", in ‘’Cathedral & City: St Albans Ancient and Modern’’, ed. Robert Runcie, Martyn Associates, 1977
↑  "St Albans Museums". St Albans Museums. Archived from the originalon 17 August 2011. Retrieved 11 August 2011.
↑  "Watercress Wildlife Association, St Albans". Watercress Wildlife Association. Retrieved 23 May 2013.
↑  Jay Grenby, St Albans: A tale of two cities (in one), The Jewish Chronicle, ‏25 MAY 2021
↑  Jay Grenby, St Albans ﬁnally gets its man after a 50-year wait, The Jewish Chronicle, ‏14 JUL 2014
↑  Watford Observer Staff, Synagogue to welcome new rabbi, Watford Observer, ‏19 JUNE 2000
| --- | --- |
בקרת זהויות :  NLI: 987007557382905171  BNE: XX6090659  GND: 4118217-0  LCCN: n50053869  NKC: ge355187  VIAF: 126637168   WorldCat (עם VIAF): 126637168 
טחנת הקמח הישנה, קינגסבורי, סנט אולבנס
השוק העירוני, ומרכז העיר ממרומי מגדל השעון
מגדל השעון במרכז כיכר השוק, של אזור העיר בימי הביניים בסנט אולבנס
אחד מהפאבים הרבים בסנט אולבנס
מוזיאון התקופה הרומית בסנט אולבנס
דיגלוסה

| דיגלוסה |
| --- | --- |
 Diglossa lafresnayii
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
משפחה:: טנגריים
סוג:: דיגלוסה
שם מדעי
 Diglossa ‏ואגלר, 1832

דיגלוסה (שם מדעי: Diglossa) הוא סוג של ציפורי שיר מקבוצת הטנגריים שבמשפחת הפרושיים, החיים באמריקה הדרומית, לרוב סביב מורדות הרי האנדים, עם שני מינים החיים גם באמריקה המרכזית. סוג זה קרוי גם קורע פרחים, עקב מנהגם של המינים שבמשפחה לחתוך חלקי פרחים ולשתות צוף שלא מפתח הפרח, תוך גרימת נזק לצמח.
מאפיינים

לעופות אלה מקורים מעט מכופפים כדי שיוכלו להגיע אל הפרחים בקלות ולמצוא את הבסיס ממנו יוצא הצוף וכן הם בעלי לשון ארוכה העוזרת ללקט את הצוף. מאחר שלצמחים נגרם נזק הם משתמשים בסימביוזה קבועה עם קוליבריים – עופות בעלי התמחות ביניקת צוף גבוהה יותר והם תוקפניים ביותר. ברגע שיראו את הדיגלוסה הם יגרשו אותה מיד מהפרח.
מינים

Diglossa baritula
Diglossa plumbea
Diglossa sittoides
Diglossa venezuelensis
Diglossa gloriosissima
Diglossa albilatera
Diglossa lafresnayii
Diglossa mystacalis
Diglossa gloriosa
דיגלוסה שחורה (Diglossa humeralis)
Diglossa brunneiventris
Diglossa carbonaria
Diglossa duidae
Diglossa major
Diglossa indigotica
Diglossa glauca
Diglossa caerulescens
Diglossa cyanea
פרל (סרט)

| --- | --- |

כרזת הסרט הרשמית
 מבוסס על:  סיפור מאת טיי וסט ומיה גות'
 בימוי:  טיי וסט 
 הופק בידי:  ג'ייקוב ג'אפקה הריסון קרייס קווין טורן
 תסריט:  מיה גות, טיי וסט 
 עריכה:  טיי וסט 
 שחקנים ראשיים:  מיה גות' דייוויד קורנסווט טנדי רייט מתיו סנדרלנד אמה ג'נקינס-פורו
 מוזיקה:  טיילר בייטס, טים ויליאמס 
 צילום:  אליוט רוקט 
 מדינה:  ארצות הברית ארצות הברית קנדה קנדה
 חברת הפקה:  Little Lamb Mad Solar Productions
 חברה מפיצה:  A24 
 הקרנת בכורה:  3 בספטמבר 2022 (פסטיבל הסרטים של ונציה) ארצות הברית 13 בספטמבר 2022
 משך הקרנה:  102 דק' 
 שפת הסרט:  אנגלית 
 סוגה:  מותחן אימה פסיכולוגי
 תקציב:  מיליון דולר
 הכנסות:  4 מיליון דולר
 סרט קודם:  "X"‏ (2022)
 סרט הבא:  מקסין 
 a24films.com/films/pearl
 דף הסרט ב־IMDb
 
פרל (באנגלית: Pearl) הוא סרט אימה פסיכולוגי אמריקאי שבוים ונכתב בידי טיי וסט על פי סיפור מקורי שכתב וסט יחד עם מיה גות'. הסרט משמש כפריקוול לסרט "X", ומככבים בו גות', ששבה לגלם את דמותה של פרל, ולצדה דייוויד קורנסווט, טנדי רייט, מתיו סנדרלנד ואמה ג'נקינס-פורו.
הצגת הבכורה העולמית של הסרט התקיימה בפסטיבל הסרטים של ונציה ב-3 בספטמבר 2022, והוא יצא לבתי הקולנוע בארצות הברית ב-16 בספטמבר 2022, בהפצתה של "A24". הסרט זכה לביקורות חיוביות לרוב, ששיבחו את הופעתה של גות' ואת המחוות שלו לסרטי תור הזהב של הוליווד, ובמיוחד "הקוסם מארץ עוץ". הסרט השלישי והאחרון בסדרת "X", בשם "מקסין", יצא לבתי הקולנוע ב-5 ביולי 2024.
עלילה

בשנת 1918, פרל הצעירה מתגוררת  בטקסס עם הוריה, מהגרים מגרמניה, בזמן שבעלה הווארד משרת כחייל בשדות הקרב של מלחמת העולם הראשונה, ובעוד השפעת הספרדית בעיצומה ואביה של פרל חולה ומשותק. אמה השתלטנית, רות, מתעקשת לקבל את עזרתה בטיפול באביה ובחווה, אך פרל כמהה לעזוב את החווה. היא נשבית בקסמי הסרטים המוצגים בבית הקולנוע המקומי ושואפת להפוך לכוכבת כנערת מקהלה, למורת רוחה של רות.
בבית הקולנוע, פרל פוגשת מקרין צעיר שמתחבב עליה, ומציע לה לבוא לצפות בסרטים כל אימת שיתחשק לה. בעודה רוכבת על אופניה הביתה, פרל עוצרת לצד שדה תירס מתחילה לרקוד עם דחליל, מאוננת עליו תוך שהיא מפנטזת שהדחליל הוא המקרין. בשעת לילה מאוחרת, פרל מתגנבת מביתה אל הקולנוע. המקרין מראה לה את "A Free Ride (אנ')", סרט פורנוגרפי לא חוקי שרכש באירופה, ומעודד אותה להגשים את חלומותיה. פרל מעירה שהיא אינה יכולה לנטוש את משפחתה, ומייחלת למותם.
גיסתה האמידה של פרל, מיצי, אחותו של הווארד, מספרת לה על מבחן במה שנערך לליהוק רקדנים חדשים עבור להקה נודדת, ופרל נחושה בדעתה להתקבל ללהקה. כאשר רות מוצאת חוברת שלקחה פרל מבית הקולנוע, פורצת בין השתיים תגרה שבמהלכה פרל דוחפת את אמה לתוך הקמין, מציתה את שמלתה, ורות נכווית אנושות. פרל גוררת את רות למרתף, משאירה את אביה ישוב במטבח, ובורחת בגשם לבית קולנוע, שם היא מקיימת יחסי מין עם המקרין.
בבוקר, המקרין מסיע את פרל בחזרה לחווה על מנת שתוכל להתכונן למבחן הבמה, מביע את סלידתו מחזיר צלוי שורץ רימות שאמה של מיצי השאירה לרות יום קודם לכן, ומוטרד מחוסר העקביות בסיפורה של פרל ומהתנהגותה הקיצונית. כשהוא מנסה לעזוב, פרל נתקפת זעם בשל כוונתו לנטוש אותה, דוקרת אותו למוות בקלשון ודוחפת את מכוניתו, כשגופתו בתוכה, לתוך הביצה הסמוכה, שם אוכלת את שרידיו תנינה שפרל מכנה אותה בשם ת'ידה. פרל לובשת אחת משמלותיה המפוארות של רות, מלבישה את אביה וחונקת אותו למוות.
פרל מגיעה למבחן ומבצעת ריקוד שלדעתה יזכה אותה בתפקיד, אך היא נדחית בטענה שדמותה איננה ייחודית דיה. מיצי מלווה את פרל לביתה ומנסה לנחם אותה. פרל מתוודה בפני מיצי על טינתה כלפי הווארד, שהגיע מרקע מיוחס אך התעקש שבני הזוג יישארו בחווה של משפחתה. היא מבטאת תחושות הניכור וחוסר הביטחון שלה, ולבסוף מתוודה שהרגה את הוריה ואת המקרין. מיצי המפוחדת מנסה לעזוב ומבטיחה לפרל לא לחשוף את תוכן השיחה. פרל טוענת שמיצי קבלה את התפקיד ומסתירה זאת ממנה, למרות הכחשה נמרצת. מיצי יוצאת מהבית, פרל רודפת אחריה והורגת אותה במכות גרזן.
פרל מבתרת את גופתה של מיצי ומשליכה את חלקי הגופה מאכל ל"ת'ידה". היא נכנסת למרתף ומתגפפת עם גופתה של רות המתה. לאחר שהגיעה למסקנה שאמה צדקה ושעליה "להפיק את המיטב ממה שיש לה", פרל מחליטה לתקן את מעשיה באמצעות יצירת בית נוח להווארד לכשישוב מהמלחמה. למחרת בבוקר, הווארד חוזר. בהיכנסו למטבח, הווארד נחרד למצוא את גופות הוריה של פרל יישובים ליד שולחן האוכל סביב החזיר הנרקב, ופרל מקבלת את פניו בהבעת שמחה מאולצת בעליל.
צוות השחקנים והדמויות

מיה גות' – פרל
דייוויד קורנסווט – המקרין, אהובה של פרל.
טנדי רייט – רות, אמה של פרל
מתיו סנדרלנד – אביה של פרל
אמה ג'נקינס-פורו – מיצי, גיסתה של פרל.
אליסטר סוול – הווארד, בעלה של פרל.
הפקה > פיתוח

את התסריט לסרט הפריקוול טיי וסט החל לכתוב במהלך הפקת הסרט "X". התסריט פותח על פי סיפור מקורי שכתב יחד עם מיה גות', ווסט הצהיר כי התסריט נועד עבור סרט פוטנציאלי, שעשוי לשמש כסיפור רקע עבור דמותה של פרל. בהשראת תנאי העבודה בעקבות מגפת הקורונה והשפעתה על תעשיית הקולנוע, הצהיר סט כי בכוונתו להתחיל בהפקה מיד לאחר סיום צילומי הסרט הקודם. וסט חשף שהוא העלה את הרעיון שלו לגבי זיכיון חדש לחברת "A24", והופתע כשבכירי החברה אישרו את רעיונו. בנוסף, וסט הצהיר כי לכל סרט יהיה סגנון ותת-סוגת אימה ייחודיים משלו. בעודו מתאר את גישתו לכל סרט, וסט ציין ש-"X" הושפע מאוד מזיכיון "המנסרים מטקסס" ומעבודותיו של מריו בבה, שחקר כיצד עליית הקולנוע העצמאי השפיעה על החברה, בעוד שסרט הפריקוול יהיה סרט מלודרמה בשילוב עם סגנון הטכניקולור של "מרי פופינס –"סרט דיסני מטורף" – "הקוסם מארץ עוץ", ויתבסס על יצירותיו של דאגלס סירק ויבחן כיצד הקולנוע ההוליוודי השפיעה על החברה. וסט אף הצהיר כי בכוונתו להמשיך במגמה זו בהפקת סרטים עתידיים. הסרט הופק בשיתוף פעולה בין "A24" ו-"Little Lamb Productions".
עם פרסום כרזת וקדימון הסרט הראשונים, נמסר כי וסט ישוב לשמש כעורך הסרט, שעל צילומי הסרט יהיה אמון אליוט רוקט, ועל הלחנת המוזיקה יופקדו המלחינים טיילר בייטס וטים ויליאמס.
הפקה > ליהוק

יחד עם ההכרזה על הפקת הסרט, נמסר כי מיה גות' תשוב לגלם את גרסתה הצעירה של פרל, הקשישה האנטגוניסטית מהסרט הראשון. ביולי 2022, נמסר על ליהוקם של דייוויד קורנסווט, טנדי רייט, מתיו סנדרלנד ואמה ג'נקינס-פורו לצוות השחקנים המשני.
הפקה > צילומים

צילומי הסרט החלו בסתר מיד לאחר צילומי הסרט "X". הצילומים התקיימו בניו זילנד, וצולמו בשיטת גב-אל-גב עם הסרט הראשון. וסט עבד עם צוות ההפקה של "אווטאר: דרכם של המים", שלקחו הפסקה מהפקת סרטם באותו הזמן. וסט הצהיר כי מכיוון שצוות ההפקה כבר השלים את תקופת הבידוד הנדרשת, יחד הם עבדו בבטחה וביעילות במהלך המגפה, ואמר: ”יצאתי מההסגר וחשבתי, 'אנחנו כבר בונים את כל הדברים האלה, זאת הקורונה ואנחנו במקום היחיד על פני כדור הארץ שבו בטוח להפיק סרט.”
הפקה > גמר הפקה

לאחר השלמת צילומי הסרט, חשף וסט במרץ 2022 שהוא עובד כעת על תהליך העריכה של הסרט. בנוסף, וסט נסע לנאשוויל, טנסי, לאחר פסטיבל הסרטים "SXSW", על מנת להקליט את המוזיקה עבור הפסקול יחד עם טיילר בייטס וטים ויליאמס. וסט אף הצהיר כי העבודה על הפקת הסרט תסתיים במאי 2022.
שיווק

קדימון ראשון לסרט הוקרן במהלך פסטיבל הסרטים "SXSW", לאחר הקרנת הסרט "X". ביולי 2022, הופץ הקדימון הראשון, תחת הכותרת השיווקית "סיפור מקור X-טראורדינרי", המתייחס לסרט הקודם.
הפצה

הסרט עלה לאקרנים בבכורה עולמית במהלך פסטיבל הסרטים של ונציה ב-3 בספטמבר 2022, ולאקרנים בבתי הקולנוע בארצות הברית ב-16 בספטמבר 2022, בהפצתה של "A24". ב-16 בנובמבר 2024, הסרט יצא לנטפליקס.
פרסים ומועמדויות

| פרס | קטגוריה | מועמד (ים) | תוצאה |
| --- | --- | --- | --- |
| פרס סאטורן | כתיבת הסרט הטוב ביותר | טי ווסט ומיה גות' | מועמדות |
| פרס סאטורן | השחקנית הטובה ביותר בסרט | מיה גות' | מועמדות |
| פרס סאטורן | הסרט העצמאי הטוב ביותר |  | זכייה |
עתיד

במרץ 2022, וסט הכריז כי הוא עובד כעת על התסריט לסרט שלישי בסדרת הסרטים, שיתקיים כרונולוגית לאחר אירועי "X", ועתיד לחקור תת-סוגה נוספת של בסוגת האימה ולהמשיך לחקור את השפעת הקולנוע, ובפרט סרטים שצולמו במצלמות וידאו ביתיות, על החברה. וסט ציין כי בעוד שהצופה יוכל לצפות בכל סרט באופן עצמאי מבלי לראות את הסרט הקודם, הסרטים "ישלימו זה את זה". בתיאור תהליכי היצירה שלו במהלך פיתוח הסרטים הללו, הצהיר ווסט: "אני מנסה לבנות עולם מכל אלו, כמו שאנשים עושים בימינו". וסט הביע בנוסף כי: "אי אפשר לעשות סרט סלאשר בלי מקבץ של סרטי המשך".
בספטמבר 2022, במהלך בכורת חצות של הסרט בפסטיבל הסרטים הבין-לאומי בטורונטו 2022, הוכרז רשמית על פיתוחו של סרט שלישי עם טיזר קצר שנוגן לאחר כתוביות הסיום. הטיזר הופץ מאוחר יותר ברשת. את הסרט עתיד לשוב לכתוב, להפיק ולביים וסט, בעוד שגות' תשוב לגלם את דמותה של מקסין מהסרט "X". הסרט, שנמסר כי שמו יהיה "מקסין", ישמש כסרט המשך ל-"X", יתרחש בשנת 1985 ועלילתו תתמקד בניסיונותיה של מקסין להצליח בהוליווד לאחר אירועי הסרט. צילומי הסרט החלו ב-11 באפריל 2023.
הערות שוליים

↑  "Pearl (2022 film)". filmyrating.com. Retrieved September 22, 2022.
↑  "Box Office: 'The Woman King' Prevails with Projected $18 Million Opening Weekend". September 22, 2022.
↑  "Pearl (2022) - Financial Information". The Numbers. Nash Information Services, LLC. Retrieved September 22, 2022.
↑  Smith, Derek (September 14, 2022). "'Pearl' Review: An Un-X-traordinary Origin Story". Slant Magazine. Retrieved September 22, 2022.
1 2 3 4  Navarro, Meagan (March 14, 2022). "Ti West Unveils Teaser for Surprise 'X' Prequel 'Pearl' at SXSW!". Bloody Disgusting. Retrieved April 21, 2022.
1 2 3 4 5 6 7 8  Yamato, Jen (March 14, 2022). "Inside Ti West and Mia Goth's already filmed secret prequel to A24 slasher 'X'". The Los Angeles Times. Retrieved April 21, 2022.
↑  Fleming Jr., Mike (March 14, 2022). "A24's 'X' Has Shot A Prequel, Ti West Reveals At Pic's SXSW Premiere". Deadline. Retrieved April 21, 2022.
1 2 3  Vlessing, Etan (March 14, 2022). "SXSW: Ti West's 'X' Gets Secret Prequel Film". The Hollywood Reporter. Retrieved April 21, 2022.
1 2 3 4 5  Kohn, Eric (March 14, 2022). "Ti West Shot a Secret Horror Prequel to A24 Slasher Movie 'X' with Mia Goth, Reveals Plans for a Trilogy". IndieWire. Retrieved April 21, 2022.
1 2 3 4  Curto, Justin (March 14, 2021). "Ti West Is Saving a Slice for X Prequel Pearl". Vulture. Retrieved April 21, 2022.
1 2 3  Squires, Jon (July 26, 2022). "'Pearl' Trailer – Mia Goth and Ti West Reunite for A24's Wild and Bloody 'X' Prequel Movie!". Bloody Disgusting. Retrieved September 22, 2022.
↑  Vlessing, Etan (July 26, 2022). "'Pearl' Trailer Reveals Origins of Ti West's 'X' Villain". The Hollywood Reporter. Retrieved September 22, 2022.
↑  "Biennale Cinema 2022 | Pearl". La Biennale di Venezia. Retrieved September 22, 2022.
↑  Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית)
↑  Fleming Jr., Mike (September 12, 2022). "Ti West Reveals 'X' Trilogy Finale With 'MaXXXine' Teaser Following Tonight's 'Pearl' TIFF Midnight Madness Premiere: WATCH". Deadline. Retrieved September 22, 2022.
↑  Navarro, Meagan (September 13, 2022). "'MaXXXine' – Ti West Teases That Third 'X' Movie Is Inspired by the VHS Boom of the 1980s". Bloody Disgusting. Retrieved September 22, 2022.
↑  Squires, John (September 13, 2022). "'MaXXXine' – A24 Announces Third Movie in Ti West's 'X' Franchise! (Teaser)". Bloody Disgusting. Retrieved September 22, 2022.
↑  Hamman, Cody (April 11, 2023). "MaXXXine: Ti West's X and Pearl follow-up has started filming!". JoBlo.com. Retrieved April 18, 2023.
↑  A24 [@A24] (April 11, 2023). "Day 1 #MaXXXine" (Tweet). Retrieved April 18, 2023 – via Twitter.
ג'ון צ'יבויקה

ג'ון צ'יבויקה (באנגלית: John Chibuike; נולד ב-10 באוקטובר 1988) הוא כדורגלן עבר ניגרי ששיחק בעמדת הקשר.
קריירה

צ'יבויקה החל את הקריירה שלו באנוגו ריינג'רס מליגת העל הניגרית. בשנת 2009 הגיע לשוודיה וחתם בקבוצת האקן, במדיה שיחק שנתיים וחצי, לרוב כמגן. בעונתו הראשונה בקבוצה הבקיע שלושה שערים ובישל שלושה נוספים, ובסך הכל ערך במדי הקבוצה 70 הופעות בליגת העל השוודית, בהן כבש 16 שערים.
ב-29 באוגוסט 2011 חתם צ'יבויקה ברוזנבורג מליגת העל הנורווגית, במדיה שיחק שנתיים וחצי וכבש 19 שערים ב-66 הופעות ליגה. בקיץ 2014 חתם בגזיאנטפספור מליגת העל הטורקית, במדיה שיחק שנתיים וחצי וכבש 11 שערים ב-59 הופעות ליגה. בקיץ 2016 חזר צ'יבויקה לשוודיה וחתם בא.י.ק סולנה.
ב-26 בינואר 2017 הגיע צ'יבויקה לישראל וחתם בקבוצת הפועל תל אביב. שלושה ימים לאחר מכן ערך את הופעת הבכורה שלו במועדון, כשפתח בהרכב בתיקו 0–0 נגד הפועל חיפה. ב-18 במרץ 2017 הבקיע את שער הבכורה שלו בהפועל תל אביב, שער הניצחון (3–2) מול עירוני קריית שמונה. בסך הכל כבש שלושה שערים ב-11 הופעות עד תום עונת 2016/2017, אך לא הצליח לסייע לקבוצה להינצל מירידה לליגה הלאומית.
בקיץ 2017 חזר צ'יבויקה לטורקיה וחתם בסמסונספור, במדיה שיחק עונה אחת וכבש שני שערים ב-21 הופעות בליגת העל הטורקית.
באוגוסט 2018 הצטרף צ'יבויקה לקבוצת אירטיש מליגת העל הקזחית.
ב-4 במרץ 2019 צ'יבויקה חתם בפאלקנברג מליגת העל השוודית.
הערות שוליים

↑  מאור רחמני, ‏צ'יבויקה חתם בהפועל, גם סיטון צורף רשמית, באתר ONE‏, 26 בינואר 2017
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ון צ'יבויקה".
יהודית פולגאר

| --- | --- |
פולגאר, 2008
פולגאר, 2008
 לידה:  23 ביולי 1976 (בת 48) בודפשט, הרפובליקה העממית ההונגרית 
 הישג בולט:  נחשבת לשחקנית השחמט הטובה ביותר בהיסטוריה (בין הנשים). בשנת 2004 דורגה מס' 8 בין גברים
 הדרגה הגבוהה ביותר:  רב-אמן משנת 1991
 מד כושר מרבי:  2735 (יולי 2005)
 מד כושר נוכחי:  2675 (לא פעילה)
 מקצוע נוסף:  אספרטנטיסטית, שדרנית ספורט 
 מדינה:  הונגריה
 פרסים והוקרה:  אוסקר השחמט (1988)  אזרחות כבוד של בודפשט (2016)  צלב האבירים של מסדר ההצטיינות של הרפובליקה ההונגרית (2003)  מפקד עם כוכב של מסדר ההצטיינות של הונגריה (2013)  מסדר סטפנוס הקדוש של הונגריה 
 הערות:  יהודייה
 
יהודית פולגאר (בהונגרית: Polgár Judit; נולדה ב-23 ביולי 1976) היא שחמטאית הונגריה-יהודייה בדרגת רב אמן. נחשבת לשחמטאית הטובה ביותר בהיסטוריה. היא חברה בהיכל התהילה העולמי של השחמט (אנ').
קורות חיים

פולגאר, יהודייה ילידת הונגריה, מחזיקה בתואר "רב אמן" בשחמט משנת 1991, עת הייתה בת 15 וארבעה חודשים ושברה את שיא רב האמן הצעיר ביותר שהוחזק בידי בובי פישר משנת 1958.
לאסלו פולגאר, אביה של יהודית, אימן אותה ואת שתי אחיותיה סוזן וסופיה, במטרה לעשותן לילדות פלא המצטיינות בשחמט, ואף לימד אותן את השפה הבינלאומית אספרנטו. פולגאר היא פוליגלוטית: מלבד אספרנטו והונגרית, היא דוברת רוסית, אנגלית וספרדית. פולגאר מעולם לא השתתפה באליפות העולם בשחמט לנשים, משום שסירבה לשחק בתחרויות המיועדות לנשים בלבד.
אחותה סופיה והוריה עלו לישראל, אחותה סוזן היגרה לארצות הברית, ואילו יהודית נשארה בהונגריה ונישאה לווטרינר מבודפשט. מחזיקה באזרחות ישראלית ואם לשניים.
הברקות שחמטאיות

משחק בין פולגאר לגילברטו מילוש, שהתקיים בסאו פאולו בשנת 1996
פולגאר בלבן שיחקה 32. ז5!! והשחור ענה מהג7
פולגאר השיבה במסע מבריק נוסף 33. מהח5! ולאחר רו8 34. ז:ו6! השחור נכנע.